APLda mavsum tarixda ikkinchi marta avtogol bilan boshlandi

Futbol bo‘yicha Angliya Premyer ligasi 1-turidan o‘rin olgan “Liverpul”—“Norvich” uchrashuvida hisob 7-daqiqada “kanareykalar” himoyachisi Grant Henli tomonidan ochildi.

U o‘z darvozasini ishg‘ol qilib qo‘ydi. Shu tariqa Angliya Premyer ligasi tarixda ikkinchi marta avtogol bilan boshlandi, deb yozadi Opta.
Qayd etish joiz, birinchisi 2015/16-yilgi mavsumda sodir bo‘lgandi. O‘shanda “Tottenhem” himoyachisi Kayl Uoker “Manchester Yunayted” qarshi bahsda avtogol sohibi bo‘lgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!